سوریه نینگ شمالی ده یولدن اوتیاتگن تورکیه قیزیل یریم جمعیتی نینگ موتری گه قره ته اویوشتیریلگن قوراللی هجوم عاقبتیده اوشبو موسسه نینگ بیر نفر پرسونلی شهید بولرایکن, بیر پرسونلی ایسه یره لندی.
تورکیه قیزیل یریم آی جمعیتی تامانیدن بیریلگن بیاناتده, اوشبو موسسه نینگ موتری گه قره ته نمبر پلیتی بولمه گن بیر موتر نینگ ایچی ده گی قوراللی کیشی لر تامانیدن اوق اوزیلگن لیگی بیلدیریلدی.
حادثه آرتیدن منطقه گه بارگن تورکیه قیزیل یریم آی جمعیتی نینگ باشلیغی کرم قینیق, "خلق ارا حقوق بیلن قوریقله نیشی کیره ک بولگن, اوستی ده اوشبو موسسه نینگ نشانی نینگ موجود بولگن لیگی سببلی بین المللی بشری حقوققه کوره دخلسیزلیگی بولگن قیزیل یریم آی جمعیتی پرسونلی گه قره تیلگن اوشبو هجوم نی قتتیق قاره لیمن. اولکه میز نینگ هم سعی و حرکت لری بیلن هجومچی لرنینگ تیزده اوشله نیشی گه ایشانه من.  قیزیل یریم جمعیتی گه تسلیت بیلدیره من" دییه قید ایتدی.
تورکیه جمهوریتی ملی مدافعه وزیرلیگی تامانیدن بیریلگن بیاناتده ایسه, اوشبو حادثه نینگ انتقامی نینگ آلینه دیگن لیگی بیلدیریلدی.
وزیرلیک تامانیدن بیریلگن بیاناتده, "خلق ارا حقوققه کوره دخلسیزلیگی بولگن بیر یاردم موسسه سی گه قره ته هجوم اویوشتیریش درجه سی گه کیلگن ترورچی لرنینگ اوشله نیشی اوچون ییر دن و هوا دن برچه تدبیر لر نی آلماقده میز.  ترورچی لردن انتقام آلینه دی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
